Matt LeBlanc

Matthew Steven LeBlanc (Newton, Massachusetts; 1967ko uztailaren 25a) Matt LeBlanc izenaz ezaguna, aktore estatubatuarra da, Joey Tribbiani paperagatik famatua, Friends telesailean (1994-2004).

 Biografia 
Matt LeBlanc 1967ko uztailaren 25a jaio zen Newtonen (Massachusetts). Haren ama (Patricia Grossman) pertsonal-burua zen, eta aita (Paul LeBlanc), mekanikaria. Ama jatorri italiarrekoa zen, eta aita, berriz, frantses-kanadarra.

Zurgintza ikasi zuen, eta ikasketak amaitutakoan, New Yorkera joan zen. Bertan antzezle lanetan hasi zen Flo Greenberg-en babesean, eta Private Wars, Out of Gas On Lover's Leap eta A Streetcar Named Desire antzerki-lanetan lortu zituen paperak. 1987an telebista-iragarkietan jardun zuen: Levi's 501, Coca-Cola, Doritos, Milky Way, Tomato Ketchup Heinz.

1988an TV 101 telesailean protagonistaren papera lortu zuen, eta Los Angelesera joan zen bizitzera. 1990ean, Jon Bon Joviren Miracle bideoklipean antzeztu zuen, eta 1991n Alanis Morissetteren Walk Away bideoklipean.

LeBlancek arrakasta lortu zuen Friends telesailean, Joey Tribbianiren pertsonaia antzeztuz: rol horrengatik, Emmy sari bat lortu zuen. Telesailak hamar denboraldi iraun zuen, eta 2004an amaitu zen.

Gerora, Ed (1996), Lost in Space (1998), Charlie's Angels (2000), eta All the Queen's Men (2001) filmetan ere lan egin du.

Maiz italiar-amerikarren paperak egiteko aukeratua izan da.

2010. urtean bizitza publikora itzuli zen, Episodes telesailarekin: horrekin, 2011ko Emmy sarietarako proposatua izan zen.

 Bizitza 
2003. urtean, Melissa McKnight modeloarekin ezkondu zen, eta 2004. urtean alaba bat izan zuten (Marina), baina 2006an dibortziatu ziren.

 Filmografia 
 Urtea Izenburua Papera Informazio gehiago 1988 TV 101 Chuck Bender 1990  Anything to Survive Billy Barton Telebistarako filma 1991 Married... with Children Vinnie Verducci  Red Shoe Diaries Kyle  "Just Like That", "Kidnap" pasarteak 1993 Grey Knight Terhune 1994 Reform School Girl Vince Telebistarako filma Lookin' Italian Anthony Manetti  Friends Joey Tribbiani 10 denboraldi, 1994–2004 1996 Ed Jack 'Deuce' Cooper  1998 Lost in Space Major Don West 2000 Charlie's Angels Jason Gibbons 2001 All the Queen's Men O'Rourke 2003 Charlie's Angels: Full Throttle Jason Gibbons 2004 Joey Joey Tribbiani 2 denboraldi, 2004–2006 2011 Episodes Matt LeBlanc Bigarren denboraldia laster

 Sariak 
 Urtea Saria Lana 1995 Screen Actors Guild Awards Friends 2002 Teen Choice Awards Friends 2005 People's Choice Awards Friends 2012 Urrezko Globo Sariak Episodes

 Kanpo estekak 

Kategoria:Massachusettsarrak
Kategoria:Ameriketako Estatu Batuetako aktoreak
Kategoria:Italo-estatubatuarrak